A Bizottság 1999/99/EK irányelve

(1999. december 15.)

a gépjárművek motorteljesítményére vonatkozó tagállami jogszabályok közelítéséről szóló 80/1269/EGK tanácsi irányelvnek a műszaki fejlődéshez történő hozzáigazításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az Európai Parlament és a Tanács 98/91/EK irányelve által [1] módosított, a gépjárművek és pótkocsijuk típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelvre [2] és különösen annak 13. cikke (2) bekezdésére,

tekintettel a legutóbb a Bizottság 97/21/EK irányelve [3] által módosított, a gépjárművek motorteljesítményére vonatkozó tagállami jogszabályok közelítéséről szóló, 1980. december 16-i 80/1269/EGK tanácsi irányelvre [4] és különösen annak 3. cikkére,

mivel:

(1) A 80/1269EGK irányelv egyike a 70/156/EGK irányelvvel létrehozott EK-típus-jóváhagyási eljárás külön irányelveinek. Következésképpen a 70/156/EGK irányelvben a járművekre, az alkatrészekre és az önálló szerelési egységekre megállapított rendelkezések érvényesek erre az irányelvre is.

(2) A gáz-halmazállapotú (PB-gáz és földgáz) tüzelőanyaggal működő járművek típusjóváhagyásának keretében a 80/1269/EEK irányelvet az ilyen járművek motorteljesítményének mérésére szolgáló intézkedésekkel kell kiegészíteni, különösen a vizsgálatoknál felhasználandó tüzelőanyagok tekintetében, a gépjárművek kibocsátásai által okozott levegőszennyezéssel szembeni intézkedésekre vonatkozó tagállami jogszabályok közelítéséről szóló 70/220/EGK tanácsi irányelvnek a műszaki fejlődéshez történő hozzáigazításáról szóló, 1998. október 2-i 98/77/EK bizottsági irányelvnek [5] megfelelően. E tekintetben helyénvaló követni az Egyesült Nemzetek Szervezete Európai Gazdasági Bizottságának (EGB) 85. sz. rendeletében [6] foglalt műszaki előírásokat.

(3) Az ezen irányelvben foglalt intézkedések összhangban vannak a 70/156/EGK irányelv által létrehozott, a műszaki fejlődéshez történő hozzáigazítással foglalkozó bizottság véleményével,

ELFOGADTA EZT AZ IRÁNYELVET:

1. cikk

A 80/1269/EGK irányelv I. melléklete ezen irányelv mellékletének megfelelően módosul.

2. cikk

(1) 2000. január 1-jétől kezdve a tagállamok a motorteljesítménnyel kapcsolatos okokból:

- nem tagadhatják meg bármilyen gépjárműtípusra vonatkozóan a 70/156/EGK irányelv 4. cikke (1) bekezdésének megfelelő EK-típusjóváhagyás megadását, vagy

- nem tagadhatják meg a nemzeti típusjóváhagyás megadását, vagy

- nem tilthatják meg járműveknek a 70/156/EGK irányelv 7. cikkének megfelelő nyilvántartásba vételét, értékesítését vagy üzembe helyezését,

ha a motorteljesítményt az ezen irányelvvel módosított 80/1269/EGK irányelv követelményeinek megfelelően állapították meg.

(2) 2000. január 1-jétől kezdve a tagállamok:

- a továbbiakban nem adnak ki a 70/156/EGK irányelv 4. cikke (1) bekezdésének megfelelő EK-típusjóváhagyást, és

- megtagadhatják a nemzeti típusjóváhagyás megadását, kivéve azt az esetet, amikor a 70/156/EGK irányelv 8. cikkének (2) bekezdésére hivatkoznak,

egy járműtípusra, ha a motorteljesítményt nem az ezen irányelvvel módosított 80/1269/EGK irányelv követelményeinek megfelelően állapították meg.

3. cikk

(1) A tagállamok hatályba léptetik azokat a törvényi, rendeleti és közigazgatási intézkedéseket, amelyek szükségesek ahhoz, hogy ennek az irányelvnek legkésőbb 1999. december 31-ig megfeleljenek. Erről haladéktalanul tájékoztatják a Bizottságot.

Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadtak el.

4. cikk

Ez az irányelv az Európai Közösségek Hivatalos Lapjában való kihirdetését követő harmadik napon lép hatályba.

5. cikk

Ennek az irányelvnek a tagállamok a címzettjei.

Kelt Brüsszelben, 1999. december 15-én.

a Bizottság részéről

Erkki Liikanen

a Bizottság tagja

[1] HL L 11., 1999.1.16., 25. o.

[2] HL L 42., 1970.2.23., 1. o.

[3] HL L 125., 1997.5.16., 31. o.

[4] HL L 375., 1980.12.31., 46. o.

[5] HL L 286., 1998.10.23., 34. o.

[6] ENSZ–EGB 85. sz. módosított rendelete (E/ECE 324-E/ECE/TRANS/505/Rev.1/Add.84).

--------------------------------------------------

MELLÉKLET

A 80/1269/EGK IRÁNYELV I. MELLÉKLETÉNEK MÓDOSÍTÁSAI

1. Az 5.3.11. pont helyébe a következő szöveg lép:

"5.3.11. a felhasznált tüzelőanyag a következő legyen:

5.3.11.1. Benzinüzemű külső gyújtású motorhoz:

a felhasznált tüzelőanyagnak a kereskedelmi forgalomban hozzáférhetőnek kell lennie. Bármilyen kétség felmerülése esetén a 70/220/EGK irányelv legutóbbi módosításának IX. melléklete első pontjában megadott referencia-tüzelőanyagot kell használni. Az említett referencia-tüzelőanyag helyett a CEC [1] által az RF-08-A-85 számú CEC-dokumentumban a benzinüzemű motorokra meghatározott referencia-tüzelőanyagok is használhatók.

5.3.11.2. PB-gáz-üzemű külső gyújtású motorhoz:

5.3.11.2.1. Adaptív tüzelőanyag-ellátó rendszerrel felszerelt motor esetén:

a felhasznált tüzelőanyagnak a kereskedelmi forgalomban hozzáférhetőnek kell lennie. Bármilyen kétség felmerülése esetén a 70/220/EGK irányelv legutóbbi módosításának IXa. mellékletében megadott egyik referencia-tüzelőanyagot kell használni.

5.3.11.2.2. Nem adaptív tüzelőanyag-ellátó rendszerrel felszerelt motor esetén:

a felhasznált tüzelőanyagnak a 70/220/EGK irányelv legutóbbi módosításának IXa. mellékletében megadott legkisebb C3 – tartalmú referencia-tüzelőanyagnak kell lennie, vagy

5.3.11.2.3. Egy adott tüzelőanyag-összetételre megjelölt motornál:

a felhasznált tüzelőanyagnak meg kell felelnie a motorhoz előírtaknak.

5.3.11.2.4. A felhasznált tüzelőanyagot fel kell tüntetni a vizsgálati jegyzőkönyvben.

5.3.11.3. Földgázüzemű külső gyújtású motorhoz:

5.3.11.3.1. Adaptív tüzelőanyag-ellátó rendszerrel felszerelt motor esetén:

a felhasznált tüzelőanyagnak a kereskedelmi forgalomban hozzáférhetőnek kell lennie. Bármilyen kétség felmerülése esetén a 70/220/EGK irányelv legutóbbi módosításának IXa. mellékletében megadott egyik referencia-tüzelőanyagot kell használni.

5.3.11.3.2. Nem adaptív tüzelőanyag-ellátó rendszerrel felszerelt motor esetén:

a felhasznált tüzelőanyagnak a kereskedelmi forgalomban hozzáférhetőnek kell lennie, és a Wobbe-indexe legalább 52,6 MJm-3 (0 °C, 101,3 kPa) értékű. Bármilyen kétség felmerülése esetén a 70/220/EGK irányelv legutóbbi módosításának IXa. mellékletében megadott G20 referencia-tüzelőanyagot, azaz a legnagyobb Wobbe-indexű tüzelőanyagot kell használni, vagy

5.3.11.3.3. Egy adott tüzelőanyag-összetételre megjelölt motornál:

a felhasznált tüzelőanyagnak a kereskedelmi forgalomban hozzáférhetőnek kell lennie, és a Wobbe-indexe legalább 52,6 MJm-3 (0 °C, 101,3 kPa), amennyiben a motor H-tartományú gázra van beállítva, vagy legalább 47,2 MJm-3 (0 °C, 101,3 kPa), amennyiben a motor L-tartományú gázra van beállítva. Bármilyen kétség felmerülése esetén a 70/220/EGK irányelv legutóbbi módosításának IXa. mellékletében megadott G20 referencia-tüzelőanyagot kell felhasználni, amennyiben a motor H-tartományú gázra van beállítva, vagy a G23 referencia-tüzelőanyagot, amennyiben a motor L-tartományú gázra van beállítva, azaz az adott osztály legnagyobb Wobbe-indexű tüzelőanyagát, vagy

5.3.11.3.4. Egy adott tüzelőanyag-összetételre megjelölt motornál:

a felhasznált tüzelőanyagnak meg kell felelnie a motorhoz előírtaknak.

5.3.11.3.5. A felhasznált tüzelőanyagot fel kell tüntetni a vizsgálati jegyzőkönyvben.

5.3.11.4. Kompressziógyújtású motorokhoz:

a felhasznált tüzelőanyagnak a kereskedelmi forgalomban hozzáférhetőnek kell lennie. Bármilyen kétség felmerülése esetén a 70/220/EGK irányelv legutóbbi módosításának IX. melléklete második pontjában megadott referencia-tüzelőanyagot kell használni. Az említett referencia-tüzelőanyag helyett a CEC [2] által az RF-03-A-84 szánú CEC-dokumentumban a kompressziógyújtású motorokra meghatározott referencia-tüzelőanyag is felhasználható.

5.3.11.5. Benzinnel és gáz-halmazállapotú tüzelőanyaggal is üzemelő járművek külső gyújtású motorjait mindkét tüzelőanyaggal vizsgálni kell az 5.3.11.1.–5.3.11.3. pont rendelkezéseinek megfelelően. Azok a járművek, amelyek mind benzinnel, mind gáz-halmazállapotú tüzelőanyaggal üzemelhetnek, de amelyeknél a benzinüzem csak szükséghelyzetek esetére vagy indításra szolgál, és benzintartályuk legfeljebb 15 liter benzin tárolására alkalmas, a vizsgálat szempontjából csak gáz-halmazállapotú tüzelőanyaggal működőnek tekintendők."

2. A 8.1. pont végére egy 1. lábjegyzet kerül beillesztésre:

"(1) A gyártó csak egy értéket adhat meg, amennyiben a motortípus egy változatán belül a motor teljesítménye ugyanakkora. Minden változatot egyértelműen kell meghatározni."

3. Az 1. függelék 3.2.2. pontja helyébe a következő szöveg kerül:

"3.2.2. Tüzelőanyag: dízelolaj/benzin/PB-gáz/földgáz (1)".

4. Az 1. függelék a 3.2.15. és a 3.2.16. ponttal egészül ki a következők szerint:

"3.2.15. PB-gáz-tüzelőanyagellátó-rendszer: van/nincs (1)

3.2.15.1. Jóváhagyási szám a 70/221/EGK irányelvnek megfelelően (3): …

3.2.15.2. A PB-gáz-tüzelőanyag-ellátó rendszer elektronikus motorvezérlő egysége:

3.2.15.2.1. Gyártmány(ok): …

3.2.15.2.2. Típus(ok): …

3.2.15.2.3. Károsanyag-kibocsátással kapcsolatos beállítási lehetőségek: …

3.2.15.3. További dokumentáció:…

3.2.15.3.1. Benzinüzemről PB-gáz-üzemre és fordítva történő kapcsoláskor a katalizátor védelmét biztosító rendszer műleírása: …

3.2.15.3.2 Kialakítás (villamos csatlakozások, vákuum-csatlakozások kiegyenlítő tömlői stb.) …

3.2.15.3.3. Rajzjelek …

3.2.16. Földgáztüzelőanyagellátó-rendszer: van/nincs (1)

3.2.16.1. Jóváhagyási szám a 70/221/EGK irányelvnek megfelelően (3): …

3.2.16.2. A földgáztüzelőanyag-ellátó rendszer elektronikus motorvezérlő egysége:

3.2.16.2.1. Gyártmány(ok): …

3.2.16.2.2. Típus(ok): …

3.2.16.2.3. Károsanyag-kibocsátással kapcsolatos beállítási lehetőségek: …

3.2.16.3. További dokumentáció:

3.2.16.3.1. Benzinüzemről földgázüzemre és fordítva történő kapcsoláskor a katalizátor védelmét biztosító rendszer műleírása: …

3.2.16.3.2. Kialakítás (villamos csatlakozások, vákuum-csatlakozások kiegyenlítő tömlői stb.) …

3.2.16.3.3. Rajzjelek …"

5. Az 1. függelék végére egy 3. lábjegyzet kerül beillesztésre:

"(3) Amikor ez az irányelv úgy módosul, hogy a hatálya a gáz-halmazállapotú tüzelőanyag tartályaira is kiterjed."

6. A 2. függelék kiegészítésének 1.1.3. pontja helyébe a következő szöveg lép:

"1.1.3. Tüzelőanyag: dízelolaj/benzin/PB-gáz/földgáz(1)."

[1] Coordinating European Council for Development of Performance Tests for Lubricants and Engine Fuels (A kenő- és tüzelőanyagok teljesítménymérő vizsgálatainak fejlesztésére alakult koordináló európai tanács).

[2] Coordinating European Council for Development of Performance Tests for Lubricants and Engine Fuels (A kenő- és tüzelőanyagok teljesítménymérő vizsgálatainak fejlesztésére alakult koordináló európai tanács).

--------------------------------------------------